b'\n_START_ARTICLE_\nTolmun\n_START_PARAGRAPH_\nTolmun v hidrologiji pomeni lokalno poglobljen del re\xc4\x8dne struge z mirnej\xc5\xa1o vodo\n_START_SECTION_\nPojavljanje in vrste\n_START_PARAGRAPH_\nTolmun lahko nastane v drobnej\xc5\xa1ih sedimentih ali gramozu, v nekaterih primerih se lahko oblikuje kot bazen v izpostavljenih temeljnih plasteh.\n_START_SECTION_\nNa dnu teko\xc4\x8de vode\n_START_PARAGRAPH_\nTolmun je erozijski pojav v strugi v obliki depresije v re\xc4\x8dnem dnu ali obre\xc5\xbeni steni. Vzrok so lahko nepravilnosti v odporu zemljin ali ovirah toka, kot so drevesne korenine ali ve\xc4\x8dji kamni v pesku in gramozu dna struge. Kotanje se pojavljajo tudi v trdi skali zaradi fluvialne dinamike v vodotoku. Pome\xc5\xa1an pesek in delci kamnin brusijo v strugi, kar povzro\xc4\x8da erozijo skale. Vrtinci in vodni valji tvorijo lijak ali kotel v obliki depresije._NEWLINE_Tolmuni nastajajo tudi na podro\xc4\x8dju klifov, kot tudi na mestih delno pod visokim pritiskom - taljenje vode pod ledeniki (glej Ledeni\xc5\xa1ki kotel)\n_START_SECTION_\nV barju\n_START_PARAGRAPH_\nTolmun je tudi nabiranje vode zaradi de\xc5\xbeja v mo\xc4\x8dvirju oziroma barju, kar imenujemo tudi Barjansko oko. Visoko barje je predvsem sekundarna posledica u\xc4\x8dinka zakisanja \xc5\xa1ote.\n_START_SECTION_\nNa somornicah\n_START_PARAGRAPH_\nTolmun lahko nastane tudi zaradi udarjanja ob jezove; na obali v \xc4\x8dasu nevihte, reke po poplavah. Taki tolmuni so lahko zelo globoki.\n_START_SECTION_\nPodvodne strukture\n_START_PARAGRAPH_\nTolmuni nastajajo tudi zaradi podvodnih temeljev mostov, ki segajo v profil reke ali o\xc5\xbeine ali strukture na odprtem morju, kot so vetrne turbine, plo\xc5\xa1\xc4\x8dadi za \xc4\x8drpanje nafte. \xc5\xa0e posebej v plitvih, plimskih obalnih vodah z mo\xc4\x8dnim tokom._NEWLINE_Tudi zaradi nasedle ladje se v zelo kratkem \xc4\x8dasu pogosto pojavi tolmun, ki lahko prekine tok vode, \xc5\xa1e preden se lahko za\xc4\x8dne operacija re\xc5\xa1evanja. Tak primer je bila potopitev ladje Fides leta 1962 v izlivu Labe.\n_START_SECTION_\nNa jezovih\n_START_PARAGRAPH_\nPosebej globoki tolmuni nastanejo pod jezovi, pragovi in podobnimi ovirami na toku reke. Zaradi prepre\xc4\x8ditve tega, se ob vzno\xc5\xbeju jezu uredi podslapje. Padajo\xc4\x8do vodo lahko ujamejo namesto umetnih bazenih tudi v umetnih tolmunih.\n_START_SECTION_\nPonvice\n_START_PARAGRAPH_\nPonvice imenujemo kotanje podobne bazenom, ki so nastale kot posledica delovanja hudournika v \xc5\xbeivi skali v strugi. Pogosto jih je ve\xc4\x8d zaporedoma in se ste\xc4\x8dejo v strugo. Tako se oblikujejo kaskade. Proces se s\xc4\x8dasoma lahko spremeni do te mere, da nastane slap.\n_START_SECTION_\nTolmun pod slapom\n_START_PARAGRAPH_\nTolmuni lahko nastanejo tudi kot posledica delovanja slapov. To je depresija ob vzno\xc5\xbeju slapa, ki je rezultat erozijske veljavnosti padajo\xc4\x8de vode na kamnine na katere pada.\n_START_SECTION_\nHabitat\n_START_PARAGRAPH_\nTa del vodotoka pogosto zagotavlja specifi\xc4\x8den vodni ekosistem oziroma habitat za organizme, ki imajo te\xc5\xbeave s hranjenjem ali plavanjem v hitrej\xc5\xa1ih delih toka ali v sezonsko toplej\xc5\xa1i vodi. Tak\xc5\xa1ni tolmuni so lahko pomembni za mladice rib zlasti tam, kjer veliki tokovi dose\xc5\xbeejo visoke poletne temperature ali v su\xc5\xa1nem obdobju zelo nizke pretoke.'